Norsk Los Angeles-venn av avdøde: Hun var sosial og positiv
Det var natt til lørdag at den 44 år gamle kvinnen døde, skriver lokal-tv-stasjonen Fox 11.GHB er lett å fremstille og ble første gang fremstilt i 1960. Kan forekomme som en fargeløs, luktfri væske med salt smak, men finnes også som pulver og i kapsler. Drikkes, men kan også settes intravenøst. Kan fremkalle rus hvor brukeren føler seg oppstemt. Rusen inntrer gjerne i løpet av 15-30 minutter. Faren er at det er svært kort vei mellom dose som gir rus og en dødelig dose. Det finnes ingen spesifikk behandling for GHB-overdose. (NTB) Den norske kvinnen, og en annen norsk kvinne på 25 år, skal ha vært på en hjemmefest i bydelen Venice beach fredag kveld, sammen med to menn som de angivelig nettopp skal ha møtt. Her skal alle på festen – bortsett fra den ene mannen – ha fått i seg rusmiddelet GHB, ifølge politioverbetjent John Radtke. Alle tre skal ha blitt fraktet til sykehuset, hvor den 44 år gamle kvinnen døde kort tid senere. VG har vært i kontakt med flere venner av den norske kvinnen. Få av disse ønsker å si noe, bortsett fra at nyheten kom som et sjokk og at det er tragisk. Kreativ leder og gründer i film- og brandingselskapet Myreze AS, Björn Myreze, bodde en stund i Los Angeles for noen år tilbake og kjente kvinnen fra den tiden. Han beskriver henne som en kreativ person. – Hun hadde også alltid mange venner rundt seg og var en varm, sosial, positiv og kreativ person - og ikke minst utrolig vakker, sier han. Utenriksdepartementet bekreftet tirsdag formiddag at de er kjent med at det er en norsk statsborger som har omkommet i Los Angeles. – Utenriksdepartementet er kjent med at en norsk statsborger omkom 12. juli i Venice Beach, Los Angeles. Pårørende er varslet og har fått tilbud om konsulær bistand, sier Astrid Sehl, pressevakt i Utenriksdepartementet.
Venner av den 44 år gamle kvinnen, som angivelig døde av GHB-overdose i helgen, er i sorg etter dødsfallet.